Ricky Rubio
Rikardas „Riki“ Rubijo Vivesas (isp. Ricard Rubio Vives, g. 1990 m. spalio 21 d.) – Ispanijos krepšininkas. 2009 m. Rubio naujokų biržoje buvo pašauktas penktu šaukimu į Minesotos „Timberwolves“, tačiau nusprendė likti Europoje ir pasirašė šešerių metų sutartį su Barcelonos „FC Barcelona“ klubu. 2011 m. Rubio prisijungė prie „Timberwolves“ ir Minesotoje praleido šešis sezonus, o 2017 m. birželį buvo išmainytas į Jutos „Jazz“. 2019 m. liepą jis pasirašė sutartį su Finikso „Suns“, o 2020 m. grįžo į Minesotą. 2021 m. rugpjūtį Rubio buvo išmainytas į Klivlando „Cavaliers“, tačiau gruodį patyrė sezoną baigiančią traumą. 2023 m. rugpjūčio mėnesį nusprendė sustabdyti profesionalaus krepšininko karjerą ir skirti daugiau laiko psichologinėms problemoms išspręsti. 2024 m. sausio 4 d. Rubijo paskelbė, kad baigia NBA karjerą.